শুরুর দিকের সময়টা কেমন ছিল? এ প্রশ্নের জবাবে বুবলী বলেন, ‘সংবাদ পাঠিকা হিসেবে কাজ শুরুর পর অনেকে মডেলিং ও নাটকে কাজ করার উৎসাহ দিয়েছেন। অভিনয় করতে আমার মাঝে মধ্যে ইচ্ছা থাকলেও পরিবার থেকে তেমন কোনো সমর্থন পাচ্ছিলাম না। কিন্তু একটা সময়ের পর অবশ্য পরিবারের সবাই সম্মতি দিল।’ অভিষেকের অভিজ্ঞতা প্রসঙ্গে এ নায়িকা বলেন, ‘বসগিরির শুটিং শুরু হয়েছে নায়িকা ছাড়াই। সংবাদমাধ্যমে পড়ছিলাম শাকিব খানের পরবর্তী নায়িকা কে হবে? ব্যাপারটা নিয়ে যতটা আনন্দিত ছিলাম, তার চেয়ে বেশি বিরক্ত লেগেছে। কেবলই মনে হচ্ছিল, কেন যে প্রস্তাবটা এলো? কেনো মা-বাবা রাজি হচ্ছেন না। অবশেষে পরিবারের সবার কাছ থেকে সম্মতি পাওয়ায় স্বস্তি এলো।’